Diari Oficial de la Generalitat Valenciana


Sumari del DOGV 7926, del 28-11-2016 (2016/9440)

Extracte de la Resolució de 23 de novembre de 2016, de la Conselleria d'Educació, Investigació, Cultura i Esport, per la qual es convoquen ajudes econòmiques destinades als centres privats concertats per al desenvolupament de la compensació educativa, per al curs 2016-2017.
----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7926

Data del DOGV
:   28-11-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/9440


Data del document
:   23-11-2016

Organisme emissor
:   Conselleria d'Educació, Investigació, Cultura i Esport

Tipus de document
:   Extracte

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

Extracte de la Resolució de 23 de novembre de 2016, de la Conselleria d'Educació, Investigació, Cultura i Esport, per la qual es convoquen ajudes econòmiques destinades als centres privats concertats per al desenvolupament de la compensació educativa, per al curs 2016-2017. [2016/9440]  
BDNS (identif.): 323668  
De conformitat amb el que estableixen els articles 17.3.b i 20.8.a de la Llei 38/2003, de 17 de novembre, General de Subvencions, es publica l'extracte de la convocatòria, el text complet de què pot consultar-se en la Base de Dades Nacionals de Subvencions: http://www.pap.minhap.gob.es/bdnstrans/es/index  
Així mateix, es troba disponible en l'adreça web:  
http://www.ceice.gva.es/va/web/innovacion-calidad/plan-de-actuacion-para-la-mejora  
   
Primer. Beneficiaris  
Els centres privats concertats que complisquen els requisits següents:  
a) Impartir educació infantil (segon cicle), educació primària, educació secundària obligatòria o educació especial a la Comunitat Valenciana.  
   
Segon. Objecte  
Convocatòria d'ajudes econòmiques dirigides a centres privats concertats per al desenvolupament de la compensació educativa per a l'exercici 2016.  
   
Tercer. Bases reguladores  
Ordre 71/2016, de 15 de novembre, de la Conselleria d'Educació, Investigació, Cultura i Esport, per la qual s'aproven els bases reguladors per a la concessió d'ajudes econòmiques, en concepte de subvenció, dirigides a centres privats concertats per al desenvolupament de la compensació educativa i de programes per a la reducció de l'abandonament escolar.  
   
Quart. Dotació pressupostària  
1. Les quantitats concedides als projectes seleccionats tindran com a finalitat ajudar a sufragar totalment o parcialment les despeses que genere la seua realització en els termes que disposa l'ordre de bases 71/2016 31 i aquesta convocatòria.  
2. El finançament d'aquestes quantitats assignades als centres privats concertats, s'abonaran a càrrec del capítol IV de la secció, servei, centre gestor i programa 04.40.70.007.34, línia de subvenció S0072000, per un import màxim de 160.000,00 euros.  
El procediment de dotació es farà basant-se en allò que s'ha exposat en el resolc huité 3.  
   
Quint. Termini de presentació de les sol·licituds  
El termini de presentació de sol·licituds de participació serà de 10 dies hàbils a partir de l'endemà al de la publicació de la Resolució en el Diari Oficial de la Generalitat Valenciana.  
  
Sext. Altres dades  
1. Sol·licituds: La sol·licitud i la documentació requerida, es presentarà a través de l'Oficina Virtual Per Als Centres Educatius (OVICE), disponible en l'enllaç que es publicarà en la pàgina web: https://oficinavirtual.gva.es/oficina\_tactica/  
El manual del procediment estarà disponible en l'Oficina Virtual.  
2. Documentació a presentar amb la sol·licitud: la prevista en el resolc Cinqué 3 i 4 de la convocatòria.  
3. Criteris de valoració: les ajudes es concediran en règim de concurrència competitiva, de conformitat amb els criteris de valoració que es detallen en el resolc Huité i Nové de la convocatòria.  
   
4. Forma de justificació: la justificació de l'ajuda es realitzarà per mitjà de la presentació d'un compte justificatiu, en els termes que preveu la base dessetena de l'Ordre 71/2016, de 15 de novembre, de bases reguladores.  
   
València, 23 de novembre de 2016.- El conseller d'Educació, Investigació, Cultura i Esport: Vicent Marzà Ibáñez.